《和韩司谏叔夏乐谷五吟·竹枕》
宋代·胡寅

故乡清渭滨，一节取君子。
相从大江南，展转秋风里。
清慵笑玉便，傲兀胜隐几。
屏山烟景媚，醉倒日高起。
此君通昼夜，俗士乃轻鄙。
原言一奠枕，四海春睡美。
{左石右坚}{左石右坚}孙子荆，未便洗吾耳。
得意大槐宫，古今真梦尔。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。